«obsoletis variegatus. Dorsum glabrum, papillis sparsis in statu expanso conspicuis glabris, saepe 
«puncto nigro notatis, instructum. Tentacula duo dorsualia brevia fusca in cervice, media turgida 
„et antica facie obsolete striata. Tentacula labialia nulla. Branchiae dorsuales circum discum 
«basalem planum radiatae, radiis 13, bipinnatis. Apertura analis non tubulosa, pone branchiarum 
«discum atque ab eo plane discreta, sed in eadem pallii apertura dorsuali sita. Os proboscidis 
«forma albicans, nudum, pedis duabus plicis anticis suffultum. Aperturae sexuales in latere dextro, 
«nec procul a proboscide coniunctae. In altero specimine cirrum filiformem propendere vidi.” 
Iconem in Massaua factam et animal servavimus. 
2. A. velutinus, Nov. spec.: totus niger nebulis in dorso albidis obsoletis variegatus, supra velu- 
tinus, subtus glaber, branchiarum disco 9 radiato. 
Ad Massauam inter herbas maritimas habitat. 
Semipollicaris et subpollicaris 4 ad 8 lineas latus, dorso papillis densissimis filiformibus 
hirtus, utrinque rotundatus. Branchiarum discus radiis novem linearibus bipinnatis instructus. 
Tentacula dorsualia subquadrata, apice albida, media carinulis insignia. Tentacula labialia nulla. 
Vivi iconem facere impeditus fui, sed animal Berolinum attuli et characteres modo pro- 
positos in ipsa Massaua de vivo animali deprompsi. 
3. A? fragilis, Nov. spec.: octo pollices longus fragilis, supra ubique dense papillosus, flavescente 
brunneus, subtus laevis albus, margine maculisque crebris fuscis. 
Inter Tor et lias Muhamed ad oram sinaiticam Iulio captus. 
Longitudine 8 pollices aequat, latitudine 5 pollices attingit. Pes disco angustior. Caput 
inflatum discretum. Branchiae, ratione magnitudinis habita, parvae, fuscae, radiis albis. 
Cum primum tetigimus eum in aqua marina riguit et partim in mucum diffluxit, ipsoque 
pondere suo diffregit. 
Fugacem hanc formam non satis examinavimus, cum vero mole sua memorabilis sit non 
omittendam censui. Proprio generi eam committendam esse tum non censuimus ideoque aut 
Dendrodoridibus verrucosis aut Actinocyclis adnumeranda erit. Propter branchias parvas eam 
huc retuli, Dendrodorides enim patentissimis et late effusis branchiis uti solent. 
Iconem parandi tempus non fuit et fragmenta speciminis unici servata Berolini non reperi, 
hinc protinus diffluxisse videntur. 
ASTERONOTUS, Novum Genus. 
Character Generis: Forma et characteres omnes Doridis, sed apertura pallii branchialis stellata seu 
lobulis stellatim occludenda. Tentacula distincta 4. 
A. Hemprichii, Nov. spec.: sexpollicaris oblongus glaber, vesiculosus, supra fuscus lineis circulisque 
niveis, sparsis, vesicas dorsuales cingentibus, subtus lateritius, pede flavido, branchiarum 
apertura lobulis sex stellatim positis praecludenda. 
Ad Massauam in ora habessinica Maris rubri frequens habitat. 
Inter maximas Doridinoram Familiae formas nominanda est. Tactui rigida, 5 ad 6 pollices 
longa, 3 ad 4 pollices lata. Forma oblonga, pallii utrinque rotundata parum convexa, pedis 
Hr.NPR. et Eiirenr. Evertebrala T. Mollusca. 
h 
